
A V I Z

asupra Propunerii legislative pentru declararea zonei de amplasare a Complexului dacic din Munţii Orăştiei, a Complexului roman Ulpia Traiana Sarmizegestusa şi a Complexului Micia ca obiectiv de interes naţional

Propunerea legislativă pentru declararea zonei de amplasare a Complexului dacic din Munţii Orăştiei, a Complexului roman Ulpia Traiana Sarmizegestusa şi a Complexului Micia ca obiectiv de interes naţional (P.l. – X 435/2004) a fost trimisă Comisiei pentru cultură, arte, mijloace de informare în masă cu adresa nr. P.l. – X 435/30.06.2004, Comisia pentru cultură, arte, mijloace de informare în masă fiind sesizată pentru aviz. Cu această Propunere legislativă a fost sesizată în fond Comisia pentru administraţie publică, amenajarea teritoriului şi echilibru ecologic.

Propunerea legislativă face parte din categoria legilor ordinare, potrivit prevederilor art. 73 alin. (1) din Constituţie. 

Propunerea legislativă a fost respinsă de Senat în şedinţa din 29 iunie 2004.

Propunerea legislativă a fost dezbătută în şedinţa Comisiei din 14 septembrie 2004. 

În redactarea avizului, Comisia a ţinut cont de avizul Consiliului Legislativ şi de Punctul de vedere al Guvernului.

Propunerea legislativă este de competenţa decizională a Camerei Deputaţilor.

În conformitate cu prevederile art. 52 din Regulamentul Camerei Deputaţilor, la dezbaterea propunerii legislative a participat d-nul Ioan Opriş, secretar de stat în Ministerul Culturii şi Cultelor.

La lucrările Comisiei au fost prezenţi 19 deputaţi, din totalul de 20 de membri ai Comisiei. 

Avizul Comisiei a fost adoptat cu unanimitatea voturilor celor prezenţi în sală în momentul votului (12 voturi pentru). 

În urma dezbaterii, Comisia pentru cultură, arte, mijloace de informare în masă avizează favorabil Propunerea legislativă pentru declararea zonei de amplasare a Complexului dacic din Munţii Orăştiei, a Complexului roman Ulpia Traiana Sarmizegetusa şi a Complexului Micia ca obiectiv de interes naţional, în forma prezentată.

Menţionăm că titlul Propunerii legislative, aşa cum aceasta a fost respinsă de Senat este Propunerea legislativă pentru declararea de rezervaţie arheologică şi bun de utilitate publică de interes naţional a unor zone din teritoriul localităţilor Sarmizegetusa, Mintia – Veţel şi a Complexului cetăţilor dacice din Munţii Orăştiei – Costeşti – Cetăţuie; Cetăţuia Înaltă; Ciocuţa; Costeşti – Blidaru; Fairagu; Vârful lui Hulpe; Feţele Albe; Grădiştea Muncelului; Piatra Roşie – judeţul Hunedoara.

PREŞEDINTE, 


SECRETAR,

Mihai Adrian MĂLAIMARE  
Ileana STANA IONESCU

    Consilier, 




    Expert,

    Virgil Ştefan NIŢULESCU 

           Cristina DAN

